Kokkuvõtvalt võib Astrat õnnestunud mudeliks nimetada. Kenast välimusest ning kvaliteetsest teostusest hoolimata ei sära see otseselt ühelgi alal, kuid osutub meeldivaks ja tasakaalukaks tervikuks. Töökindlus on üle keskmise ning bensiinimootoriga autosid iseloomustatakse kui muretuid kulgejaid. Margile spetsialiseerunud OÜ Opelaas kinnitusel vajavad need peamiselt vaid rutiinseid õlivahetusi, teinekord tuleb vahetada ka mõni rooliots või piduriklotsid, kuid suuri probleeme ei esine.